MEGÁLLAPODÁS

TALÁLMÁNY HASZNOSÍTÁSA TÁRGYÁBAN

amely létrejött az alulírott napon és helyen, az alábbi feltételekkel:

**I. A Felek**

**1. Eötvös Loránd Tudományegyetem** – **a továbbiakban: Jogosult vagy Egyetem**

Székhely: 1053 Budapest, Egyetem tér 1-3.

Törvényes képviselő: Dr. Borhy László rektor

Nyilvántartási szám: FI80798 (intézményi azonosító)

Adószám: 15308744-2-41

Számlavezető bank: Magyar Államkincstár

Számlaszám: 10032000-01426201-00000000

A jogok érvényesítéséért és a kötelezettségek teljesítéséért felelős szervezeti egység:

**Eötvös Loránd Tudományegyetem Kancellária**

Székhely: 1056 Budapest, Szerb utca 21-23.

Képviseletében eljár: Dr. Scheuer Gyula kancellár

**Kapcsolattartója a jelen Szerződés teljesítése során:**

Név: Magyar Dániel igazgató, Innovációs Központ

Cím: 1053 Budapest, Kecskeméti utca 10-12.

Telefon: +36-1-411-6500 / 2171

E-mail: magyar.daniel@innovacio.elte.hu

**2. Jogosult2 neve − a továbbiakban: Jogosult2**

Székhely:

Cégjegyzékszám:

Adószám:

Képviseli:

**Kapcsolattartója a jelen Szerződés teljesítése során:**

Név:

Értesítési cím:

Telefonszám:

E-mail cím:

– a továbbiakban mindketten együtt: Jogosultak –

**3. Hasznosító neve − a továbbiakban: Hasznosító**

Székhely:

Cégjegyzékszám:

Adószám:

Képviseli:

**Kapcsolattartója a jelen Szerződés teljesítése során:**

Név:

Értesítési cím:

Telefonszám:

E-mail cím:

– a továbbiakban mindhárman együtt: a Felek –

**II. Előzmények**

1. Jogosultak a Pályázati felhívás címe (továbbiakban: felhívás kódja) című pályázati felhívásra benyújtott „Nyertes pályázat címe” című pályázat keretében közös kutatási tevékenységet végeztek, melynek keretében közösen hozták létre a jelen Megállapodás tárgyát képező Találmányt.
2. Feltalálók neve a találmány megalkotásakor Jogosult1 közalkalmazottai, valamint Feltaláló neve a találmány megalkotásakor Jogosult1 doktorandusza dátum-én, ELTE/xxx/1 (2021) iktatószám alatt találmányi bejelentési formanyomtatványt nyújtottak be „*Találmány címe*” című találmányuk (továbbiakban: Találmány) vonatkozásában Jogosult1 számára. A hivatkozott feltalálói jogviszonyok folytán a Találmány Jogosult1 viszonylatában szolgálati találmánynak minősül.
3. A Találmány további feltalálója Feltalálók neve a találmány megalkotásakor Jogosult2 munkavállalói. A hivatkozott feltalálói jogviszonyok folytán a Találmány Jogosult2 viszonylatában szolgálati találmánynak minősül.
4. A feltalálók feltalálói részaránya a Találmány vonatkozásában:

* Feltaláló neve: x%
* Feltaláló neve: y%
* …

1. Jogosultak a Szerződésben kijelentik, hogy a Találmány létrehozásában az alábbi hozzájárulási és egyúttal jogosulti részarányok voltak érvényesek a Jogosult1 felé és a szabadalmi eljárásban tett elsőbbségi bejelentéskor: Jogosult1 neve: x%, Jogosult2 neve: y%.
2. Jogosult1 az Egyetemi Találmányi Testület dátum-i ülésének határozat száma számú határozata értelmében a Találmányt szolgálati találmányként birtokba vette, figyelemmel a találmányok szabadalmi oltalmáról szóló 1995. évi XXXIII. törvény 9. § (1) bekezdésében foglalt rendelkezésekre. Jogosult1 továbbá úgy határozott, hogy megteszi a szükséges lépéseket a Találmány hasznosítása érdekében.
3. Jogosultak dátum-én ügyszám számú magyar szabadalmi bejelentést tettek. A magyar szabadalomra alapozva dátum-án ügyszám számmal PCT szabadalmi bejelentés került benyújtásra. A szabadalmi bejelentés dátum-én közzétételre került.
4. Fentiekre tekintettel Hasznosító kijelenti, hogy cél meghatározása hasznosítási jogot kíván szerezni a Találmány és a szabadalom tárgyát képező xxx-re vonatkozóan a jelen Szerződésben rögzítettek szerint.
5. Jogosultak kijelentik, hogy eddig semmilyen cselekményükkel nem keletkeztettek harmadik személy számára olyan jogot, ami a jelen Szerződésben foglaltak teljesülését akadályozná, korlátozná vagy késleltetné. Jogosultak kijelentik, hogy legjobb tudomásuk szerint a Találmányra harmadik személynek nincs olyan jogosultsága, amely a hasznosítást bármely formában korlátozná, vagy kizárná. Mindazonáltal Jogosultak felelősségvállalása nem terjed ki - a gyakorlati hasznosítást vagy a jogszerzést kizáró - olyan okra, amelyről Jogosultak a jelen Szerződés aláírásának időpontjában nem tudtak és az általában elvárható gondosság mellett nem kellett, hogy tudjanak.
6. Felek rögzítik, hogy a Találmány a jelen Szerződés 2. számú mellékletében felsorolt szellemi alkotásokat foglalja magában.
7. Jogosultak a velük jogviszonyban lévő Feltalálókkal „Találmányi díjszerződést” kötnek, amelyben a Feltalálók Találmányhoz fűződő jogait és kötelezettségeit rendezik, és a Feltalálók jogszabályi előírásoknak megfelelő díjazásáról gondoskodnak.

**III. A hasznosítás tárgya, felek jogai és kötelezettségei**

1. Jogosultak a jelen Szerződés aláírásával a II. 2. pontban meghatározott Találmány és a hozzá kapcsolódó szabadalom tárgyát képező xxx vonatkozásában a jelen Szerződésben meghatározott díj ellenében engedélyt adnak Hasznosítónak a nem kizárólagos és – térben és módban – korlátlan xxx célú hasznosítására. A hasznosítási jog nem terjed ki arra, hogy a Találmányt a Hasznosító továbbfejlessze, vagy arra másoknak engedélyt adjon.
2. Hasznosító kijelenti, hogy a Találmányra vonatkozó lényeges körülményekkel, illetve a Találmány megvalósításával kapcsolatos gazdasági, műszaki és szervezési ismeretekkel és tapasztalatokkal tisztában van, azokról teljes körű információkkal rendelkezik.
3. Felek rögzítik, hogy a jelen Szerződést nem érinti, amennyiben a Találmánnyal kapcsolatban tett szabadalmi bejelentések – beleértve a nemzetközi szabadalmi bejelentést is – kapcsán esetlegesen nem kerül sor a szabadalmak bejegyzésére. Jogosultak kijelentik, hogy nem vállalnak felelősséget sem a nemzetközi, sem a hazai szabadalmi oltalom megadásáért, valamint a Találmány gyakorlati megvalósíthatóságáért.
4. Az esetleges szabadalmi bejelentés során a Hasznosító fokozott gondossággal köteles megvizsgálni, hogy a szabadalom megadásának hiányában is a fennálló jogi oltalmak fennmaradjanak.
5. Jogosultak a jelen Szerződés tárgyát képező Találmányt Hasznosító részére a jelen Szerződés aláírásának napján adják át hasznosításra. A szabadalmi bejelentés során a Jogosultak járnak el. A szabadalmaztatással, annak menetével kapcsolatos információkról Jogosultak a Hasznosítót tájékoztatják, a szükséges döntéseket Hasznosítóval egyeztetve hozzák meg. Hasznosító a szabadalmi eljáráshoz kapcsolódó költségeket a jelen Szerződés aláírásától fogva teljes körűen viseli. A bejelentéshez szükséges nyilatkozatok megtételében Jogosultak szükség szerint közreműködnek.
6. Felek a jelen Szerződés teljesítése során kötelesek együttműködni, és egymást kölcsönösen tájékoztatni minden olyan tényről, illetve körülményről, amely a Szerződés teljesítését akadályozza, vagy veszélyezteti.
7. Felek kötelesek tájékoztatni egymást, ha a Szerződés hatálya alatt bármelyikük tudomására jut, hogy harmadik személy tevékenysége a Felek jogszabállyal és/vagy Szerződéssel védett jogait megsérti. Az értesítés késedelméből vagy elmulasztásából eredő kárért a mulasztó Fél felelősséggel tartozik.
8. Hasznosító köteles a Találmánynak (bejegyzés esetén az iparjogvédelmi oltalmak tárgyának) a működési területen történő eredményes és hatékony hasznosítására az alábbi mérföldkövek figyelembe vételével:
9. A Találmány hasznosítását köteles dátum napjáig megkezdeni (a továbbiakban „Hasznosítás Kezdő Napja”). A Felek a hasznosítási megkezdésének tekintik, ha …
10. ... napjáig köteles a Jogosult részére igazoltan átutalni a hasznosításból származó első royalty összeget.
11. … napjáig köteles a jogosult részére megfizetni összesen legalább … Ft+ÁFA royalty díjat.
12. …

Amennyiben az itt meghatározott határidőket a Hasznosító bármely okból elmulasztja, a Jogosult a szerződéstől előzetes, a teljesítésre vonatkozó (póthatáridővel történő) felszólítást követően elállhat, illetve azt felmondhatja.

1. Hasznosító a jelen Szerződés keretében a részére biztosított hasznosítási jogát nem ruházhatja át harmadik személyekre vagy nem adhat részükre felhasználási, hasznosítási engedélyt./ Amennyiben a Hasznosító a Találmány hasznosítását harmadik személy(ek)nek kívánja engedélyezni illetve rájuk jogait átruházni, ennek részletes feltételeiről előzetesen – a szerződéstervezetnek a tervezett szerződéskötést hatvan (60) nappal megelőzően történő megküldésével – és a szerződés megkötését követően is köteles írásban tájékoztatni Jogosultakat. A Hasznosító a szerződést a Jogosultak előzetes írásbeli engedélyével kötheti meg. Hasznosító a Találmányra/Műre vonatkozó hasznosítási/felhasználási szerződések megkötését megelőzően köteles minden szükséges intézkedést megtenni annak érdekében, hogy Jogosultak jelen szerződésben rögzített díjhoz való joga, illetve egyéb joga, jogos érdeke ne csorbuljon, ennek keretében pedig a hasznosításra irányuló megállapodásban köteles kikötni, hogy a jelen Szerződés IV/1. pontjában rögzített royalty összegét az új hasznosító Jogosultak részére köteles megfizetni.
2. Hasznosító köteles a Találmányhoz kapcsolódó valamennyi termékének és szolgáltatásának leírásában – ideértve a médiamegjelenéseket, kommunikációs és marketing eszközöket is – feltüntetni az ELTE logóját – az annak keretei között rendelkezésre álló módon –, valamint hogy az az Eötvös Loránd Tudományegyetem kutatóinak szellemi alkotását tartalmazza. Felek rögzítik, hogy a megjelenítési kötelezettség nem terjed ki arra az esetre, ha az aránytalan többletköltséggel járna, vagy azt az adott média terjedelmi korlátai illetve harmadik személy által megszabott használati feltételei nem teszik lehetővé, továbbá a Találmány felhasználásával létrehozott terméken történő feltüntetésre sem. Az Egyetem saját médiamegjelenéseiben, kommunikációjában szintén jogosult az együttműködésről, annak eredményeiről Hasznosítóval előzetesen egyeztetett módon tájékoztatást adni. Hasznosító e kötelezettségének teljesítése vonatkozásában évente egy alkalommal, a tárgyévet követő év január 31. napjáig írásbeli jelentést köteles küldeni az Egyetem részére.
3. Felek kötelezettséget vállalnak arra, hogy a jelen Szerződésben foglaltakat, valamint a Találmányt és az azzal kapcsolatosan tudomásukra jutott valamennyi információt, adatot üzleti titokként kezelnek, azt harmadik személyek tudomására – a szerződés céljának megvalósításához elengedhetetlenül szükséges személyi és tárgykörön kívül – nem hozzák, a Találmány védelme, közkinccsé válásának megelőzése érdekében szükséges intézkedéseket megteszik. A Találmányról a szerződés céljának megvalósításához elengedhetetlenül szükséges információt Hasznosító kizárólag írásbeli titoktartási megállapodás alapján adhatja át vagy teheti hozzáférhetővé, az információt megszerzők eljárásáért úgy felel a Jogosultak felé, mintha maga járt volna el. Feleket a jelen pont szerinti titoktartási kötelezettség nem terheli azon információkkal kapcsolatosan, amelyek egyébként a hatályos jogszabályoknak megfelelően már jogszerűen nyilvánosságra jutottak, illetve amely információk kiadására Feleket bírósági vagy hatósági rendelkezés kötelezi. A Találmány és az azzal kapcsolatos információk, adatok kizárólag a Találmány oltalmazása esetén, annak hivatalos publikálásával kerülhetnek nyilvánosságra.
4. Hasznosító kifejezetten hozzájárul ahhoz, hogy a Találmányt a Jogosultak oktatási-kutatási célra a jelen Szerződés aláírását követően is felhasználhassák.
5. Amennyiben a Jogosult a Találmányt érintő publikációt kíván közzétenni, e szándékát 15 napos döntési határidővel köteles előzetesen a Hasznosítónak bejelenteni. Amennyiben a Hasznosító határidőben nem nyilatkozik, az hozzájárulásnak tekintendő. A hozzájárulás csak indokolt esetben, a Hasznosító lényeges jogos érdekének sérelme esetén tagadható meg, konkrétan megjelölve a kifogásolt szövegrész(eke)t, a kifogást és annak fennállásának időtartamát. Amennyiben az indok tervezett szabadalmi oltalomszerzés, vagy a Hasznosító részéről tervezett egyéb intézkedés, akkor a publikáció az ehhez ésszerűen szükséges időtartamra tartható vissza.

**IV. Díj**

1. Felek megállapodnak, hogy a Szerződés keretében Hasznosító **xx Ft + ÁFA** összegű egyösszegű díjat fizet Jogosultaknak, melyet a Hasznosító a jelen Szerződés mindhárom fél általi aláírását követően megküldött számla ellenében, 30 napos fizetési határidővel az **aktuálisan érvényes jogosulti részarányoknak megfelelő arányban** köteles átutalni Jogosult1-nek a Magyar Államkincstárnál vezetett 10032000-01426201-00000000 számú számlájára a közleményben „Találmány címe” szövegrész feltüntetésével, valamint Jogosult2-nek az xxx számú számlájára.
2. Amennyiben Hasznosító a fenti bármely fizetési kötelezettségének neki felróható okból határidőben nem tesz eleget, és a fizetésre szóló felszólítást követő további 15 napos határidőben (póthatáridő) sem pótolja azt, úgy Jogosultak jelen Szerződéstől jogosultak írásban elállni, vagy azt felmondani és Hasznosítóval szemben az ebből eredő kárigényüket érvényesíteni.
3. Hasznosító a Találmány hasznosításából, vagy egyéb módon történő értékesítéséből származó nettó árbevétel összegéről évente egy alkalommal, legkésőbb a tárgyévet követő év január 31. napjáig írásbeli jelentést köteles küldeni Jogosultak részére, és a Találmány hasznosításából, vagy egyéb módon történő értékesítéséből származó éves nettó árbevételének (díjalap) x%-át (díjmérték) a Jogosultak számlájának kézhezvételétől számított 30 napon belül az **aktuálisan érvényes jogosulti részarányoknak megfelelő arányban** köteles átutalni Jogosult1-nek a Magyar Államkincstárnál vezetett 10032000-01426201-00000000 számú számlájára a közleményben „Találmány címe” szövegrész feltüntetésével, valamint Jogosult2-nek az xxx számú számlájára.
4. A Hasznosító éves hasznosítási és a Jogosultakat érintő marketingtevékenységéről, a hasznosítás rövid-, közép- és hosszútávú terveiről, valamint a Találmány hasznosításából, vagy egyéb módon történő értékesítéséből származó nettó árbevétel összegéről évente egy alkalommal, a tárgyévet követő év január 31-ig írásbeli jelentést köteles küldeni Jogosultak részére.
5. Hasznosító vállalja, hogy Jogosultak 15 nappal korábban benyújtott írásbeli kérésére lehetővé teszi részére a Találmány hasznosításából, vagy egyéb módon történő értékesítéséből származó bevételek mértékének, illetve keletkezésének a Hasznosító könyvelésében, elkülönített nyilvántartásban történő ellenőrizését, beleértve a Hasznosító által a Találmány hasznosítására kötött további szerződések tartalmának megismerését is. Hasznosító e kötelezettségének megszegése súlyos szerződésszegésnek minősül, amelyre tekintettel a Jogosultak a Szerződést azonnali hatállyal felmondhatják.
6. Amennyiben a Találmány hasznosításából, vagy egyéb módon történő értékesítéséből származó bevétel mértéke vonatkozásában a Felek között vita merül fel – ideértve azt az esetet is, ha a bevétel mértéke a Hasznosító könyvelésében egyértelműen nem állapítható meg – Felek annak megállapítása végett független, magyar könyvvizsgálót kötelesek igénybe venni, amelynek költségeit a Hasznosító előlegezi, és a Felek olyan mértékben viselik, amilyen mértékben álláspontjukat a könyvvizsgálói vélemény nem támasztotta alá (ha ez nem állapítható meg, de a könyvvizsgáló jelentéséből érdemi hibára, hiányosságra derül fény, a költségeket a Hasznosító viseli). Amennyiben a Hasznosító éves jelentésének hiánya, illetve ennek vagy könyvelésének pontatlansága, hibája okán kerül sor a könyvvizsgáló igénybevételére, annak költségét a Hasznosító köteles viselni. A könyvvizsgálót a Jogosult választja ki.

**V. Szerződés Hatálya, módosítása és megszűnése**

1. Jelen Szerződés annak mindhárom Fél általi aláírása napján jön létre. A hasznosítási jog a jelen Szerződés aláírásától számított 20 év elteltével megszűnik, kivéve, ha a Találmány sikeres szabadalmaztatására kerül sor, mely esetben a bejelentéstől számított 20 év elteltével szűnik meg a Szerződés. Amennyiben Hasznosító a szerződés hatályát meg kívánja hosszabbítani, így további időszakra is hasznosítási jogot kíván szerezni a Találmányra, akkor a Szerződés lejártakor újra kell egyeztetni a feltételeket a Jogosultakkal.
2. Jelen Szerződés kizárólag írásban, Felek egyező akaratnyilatkozatával módosítható.
3. A Szerződés megszűnik
4. közös megegyezéssel;
5. azonnali hatályú felmondással;
6. ha bármelyik fél jogutód nélkül megszűnik
7. a határozott idő lejártával.
8. A jelen Szerződést bármelyik fél azonnali hatállyal megszüntetheti a másik félhez eljuttatott, írásbeli nyilatkozatával a másik fél súlyos vagy felszólítás ellenére nem orvosolt szerződésszegése esetén, továbbá a Jogosultak akkor is, ha Hasznosító ellen csőd- illetve felszámolási eljárás indul.
9. Felek a másik fél súlyos vagy ismételt szerződésszegése esetén – ilyennek minősül különösen a royalty fizetési kötelezettség elmulasztása - akkor jogosultak a Szerződést azonnali hatállyal felmondani, ha a szerződést szegő fél a másik fél felhívásában meghatározott legalább tizenöt (15) napos határidőn belül szerződésszegésével nem hagy fel, illetve annak következményeit nem orvosolja.

**VI. Záró rendelkezések**

1. A jelen Szerződés szerint szükséges valamennyi nyilatkozatot a Felek írásban (postai vagy elektronikus úton közölve) kötelesek megtenni. A szerződésszegéssel, illetve a Szerződés megszűnésével kapcsolatos nyilatkozatok kizárólag postai úton kézbesíthetők. A jelen Szerződéssel kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.
2. A Felek a vitás, sérelmes ügyeiket, jóindulatot és jóakaratot tanúsítva egymás iránt, békés úton kísérlik meg rendezni.
3. A Felek a jelen Szerződés létrehozása és teljesítése kapcsán tudomásukra jutott adatokat üzleti titokként kötelesek kezelni.
4. Felek kötelezik magukat arra, hogy védik és őrzik a jelen Szerződés teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák.
5. Amennyiben a Szerződés teljesítése során bármelyik fél minősített adatokba nyer betekintést, vagy azok birtokába jut, köteles a mindenkor hatályos információs önrendelkezési jogról és az információszabadságról szóló törvényben foglaltaknak megfelelően eljárni.
6. Nem minősül üzleti titoknak az állami költségvetés felhasználásával kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz − így különösen a technológiai eljárásokra, a műszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatokhoz − való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.
7. Hasznosító tudomásul veszi, hogy az Állami Számvevőszék vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket Jogosult1-nél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködő valamennyi gazdálkodó szervezetnél.
8. Hasznosító tudomásul veszi, hogy a jelen Szerződés lényeges tartalmáról szóló tájékoztatást, illetve a nyilvánosságra hozatalt Jogosultak az üzleti titokra hivatkozással sem tagadhatják meg az információs önrendelkezési jogról és az információszabadságról szóló 2011. évi CXII. törvény 26. § (1) bekezdésében, 32. § rendelkezéseiben, 33. § (1) bekezdésében és az 1. mellékletének III.4. pontjában írtak alapján.
9. A Felek felelősséggel tartoznak minden olyan kárért, amely jelen Szerződés VI. pontjában körülírt adatkezelési, titoktartási kötelezettségük megszegéséből származik.
10. Jelen Szerződésben nem szabályozott kérdésekben a találmányok szabadalmi oltalmáról szóló 1995. évi XXXIII. törvény, a Polgári Törvénykönyvről szóló 2013. évi V. törvény és a vonatkozó egyéb jogszabályok rendelkezései az irányadók.
11. Jelen szerződés magyar nyelven készült, és az abban foglaltakra a magyar jog kizárólagosan irányadó. A Felek közötti esetleges jogvita esetén a Szerződő Felek magyar bíróság kizárólagos joghatóságának vetik alá magukat.
12. A jelen Szerződés mellékletei annak elválaszthatatlan részeit képezik, a jelen Szerződés csak azokkal együtt érvényes és értelmezhető:
13. számú melléklet: Találmányi bejelentő másolata/Találmány leírása
14. számú melléklet: Hasznosító átláthatósági nyilatkozata

A Felek a jelen Szerződést átolvasták, értelmezték, és azt, mint akaratukkal mindenben megegyezőt jóváhagyólag írják alá.

|  |  |  |
| --- | --- | --- |
| Kelt:  . | Kelt: | Kelt: |
| ............................................ | .............................................. | ........................................... |
| Dr. Borhy László rektor  Eötvös Loránd Tudományegyetem  Jogosult1 | Képviselő neve  Jogosult2 neve  Jogosult2 | Képviselő neve  Hasznosító neve  Hasznosító |
| Pénzügyi ellenjegyzés:  Kelt:  ...............................................  Rozgonyi Miklós  gazdasági főigazgató  Jogosult1 részéről |  |  |